Runequest kampány

# Kampány lehetőségek

Gloranthán természetesen nagyon sok különféle koncepcójú és stílusú szerepjáték kapmányt lehet játszani. Az alapkönyv nem fejti ki elég hangysúlyosan ezeket a lehetőségeket, ezért a kezdő mesélők számára itt került összefoglalásr, mik a legfontosabbak.

## Runequest Glorantha hivatalos kezdés

Az alapkönyv és a kezdő kalandok által támogatott kezdés Száltarban 1625-ben. A Starter Set és a Gamemaster Screen Pack kalandjai nagyon jól használhatók. A két kiadott kaland gyűjtemény (Pegasus Plateau, Smoking Ruin) is használható, de ezek nem kifejezetten kezdő kalandok.

**Jellemzők**

* A karakterek Száltarban a Kolimár törzs Ernáldori klánjához kötődnek.
* A kezdet 1625 Száltar függetlenségi háborúja utáni idő.
* A karakterek a Lunár birodalom elleni háború veteránjai. Már nem kezdők, de még nem nagy hősök.
* A kezdő kalandok leginkább helyi problémák egy településhez (Almaút, Jánfalva) kapcsolódóan. Későbbiekben a Kolimár törzshöz kötődhetnek további kalandok.

**Előny-hátrány**

* A karaktereknek már vannak erős képességeik, nem kell kezdő karakterekkel ügyetlenkedni.
* A történelmi eseményeket és helyeket nem játékon belül, csak a karakteralkotás közben ismerik meg a játékosok. Ez nagyobb információ dömpinget jelent az elején.
* Jó ha egy-két játékos karakter a klán tagja, és mindenkinek érdemes kötődnie valamennyire ide, de ezen túl viszonylag szabadon alkothatóak karakterek.
* A kiadott anyagok nagyon jól támogatják ezt a kezdést.

## Six Seasons in Sartar és Company of the Dragons kampányok

Ez a Jonstown Compendium boltban megvehető nem hivatalos kampány Száltarban, amiben a felnőtté avatástól kezdve játszhatóak a karakterek. Nagyon jól végig gondolt, igen színvonalas anyag.

**Jellemzők**

* A karakterek Száltarban a Kolimár törzs eldugott (nem hivatalos) 13. klánjának a tagjai.
* A kezdet 1619 a Lunár Birodalom megszállása idején, az elbukott Csillaghomlok felkelés után.
* A karakterek a felnőttkort épp elérő kezdő karakterek. A kalandok a klán problémái körül forognak, de a történelmi eseményeknek komoly szerepe lesz.

**Előny-hátrány**

* Egy hegyek közt viszonylag elzártan élő klán fiatal tagjaiként nincs szükség sok háttérismeretre.
* A történelmi eseményeket a játékosok nem pusztán megismerik hanem átélik.
* A karakter opciók korlátozottak. Adott a szülőföld, a törzs és a klán, és csak az itt előforduló foglalkozások és istenek választhatók.
* A karakterek kezdetben gyengék, viszont így a játékosok is fokozatosan ismerik meg lehetőségeiket.
* Nem hivatalos anyag.

## Pávis és a Nagy Romok

Egy másik hagyományos kampány helyszín Prax pusztáinak keleti részén található folyóvölgyben álló város Új Pávis, és a mellette a romba dőlt Régi Pávis avagy a Nagy Romok. Ez egy ideális helyszín, ha egy kötetlenebb kalandorokból álló csapattal játszanátok a civilizáció határvidékén.

**Jellemzők**

* A karakterek valahogy Pávis városába keveredett kalandorok.
* Az időpont ez esetben kevésbé fontos. Lehet játszani a lunár megszállás alatt valamikor 1610 és 1625 között, vagy Fehérbika Argrász uralkodása idején 1625 után.
* A karakterek már tapasztaltak, és teljesen szabadon bármelyik szülőföld, foglalkozás és kultusz választható.
* A kalandok hagyományosabb fantasy kalandok lehetnek.

Előny-hátrány

* Kevésbé érvényesül Glorantha történelme, háttere, hangulata.
* Hagyományosabb kalandozó fantasy játék.
* Teljesen szabadon alkothatóak karakterek.
* A jelenlegi kiadáshoz (még) nem jöttek ki itt játszódó kalandok vagy leírások, de a korábbi kiadásokhoz kaphatók anyagok.

## Egyéb lehetőségek

A hivatalos kezdő felállás könnyen megváltoztatható valamilyen szempontból. Lehet más területen, időpontban vagy kötődéssel játszani. Az alapkönyv bizonyos mértékig támogatja ezeket, de több előkészületet igényelnek, mint a hivatalos kezdés esetén.

Ötletek:

* A karakterek a Lunár Birodalom oldalán vehetnek részt a konfliktusokban. Érdekes lehet a hagyományos felállásban gonosznak kikiáltott oldalon játszani, és az ő szempontjaikat is megérteni. Leginkább Lunár Társh lehet a kampány központi helyszíne, de bármely területen lehetnek lunár szimpatizánsok. 1625-ben Társhban épp polgárháború készül a király és neves tábornoka közt.
* Eszrólia a világ egyik legfejlettebb területe. Nocsét városa a százezres lakosságával jó helyszíne lehet bronzkori nagyvárosi kalandoknak. Például intrikus küzdelemnek a különböző istenek kultuszai és a nemesi házak közt.
* Prax keleti részén Pávistól délre található Yelmalio hívők lakta Nap ország. Itt játszódik a Sandheart kampány, ami szintén egy nem hivatalos kampány a Jonstown Libary-ből.
* Lehet Száltarban 1602 és 1625 közt a lunár megszállás idején is játszani, akár egy békésebb időszakban, akár egy felkeléshez kapcsolódva. A Heroquest szerepjátékhoz kiadott Red Cow kampány például 1618-ban indul.
* Lehet a Hős háború egyik vezetőjéhez kapcsolódni, és az ő történelmi kalandjában részt venni. Ez lehet például Fehérbika Argrász, aki harcolt Eszróliában, majd egyesítette Prax törzseit és felszabadította Pávis városát.